text: Museumsinspektør: Jørgen Kieler var en idealist
  20 februar 2017 kl. 19.44
  Den afdøde frihedskæmper bliver i dag beskrevet som en idealist og aktivist af overinspektøren på Frøslevlejrens Museum. 
  Henrik Skov Kristensen, der er overinspektør på Frøslevlejrens Museum, viser rundt.
  - Man kan sige, at det var primitivt, men forholdene var helt anderledes end i koncentrationslejrene syd for grænsen, siger Henrik Skov Kristensen om en af lejrens sovesale. 
  Inden Jørgen Kieler kom til koncentrationslejeren Porta Westfalica i Tyskland, var han en periode fange  i Frøslevlejeren.
  - Og i forhold til betingelserne i en tysk KZ-lejr, der var Frøslevlejren jo paradisisk. Man blev ikke mishandlet, man blev ikke ydmyget, man blev ikke slået ihjel, fortsætter Henrik Skov Kristensen.
  Henrik Skov Kristensen, overinspektør på Frøslevlejerens Museum: "I forhold til en tysk Kz-lejr, der var Frøslevlejren jo paradisisk"
  Jørgen Kieler kom til Frøslevlejren, da han under en aktion i Aabenraa var blevet såret og taget til fange. Henrik Skov Kristensen beskriver Kieler som både idealistisk og aktivistisk.
  - Han hørte klart til på den nationalkonservative fløj, og det er også baggrunden for, at han kom ind i modstandsbevægelsen, fortæller Henrik Skov Kristensen.
  Henrik Skov Kristensen, overinspektør på Frøslevlejrens Museum: "Med tiden gik han over til mere de mere hårdslående dele, altså sabotage"
  I modstandsbevægelsen blev Kieler mere aktivistisk med tiden.
  - Med tiden gik han over til mere de mere hårdslående dele, altså sabotage, siger Henrik Skov Kristensen.
  Jørgen Kieler sov stille ind søndag aften. Han var født og opvokset i Horsens og blev 97 år gammel.
  
  